Λουδοβίκος του Εβρέ

Ο Λουδοβίκος (Louis d'Évreux, 3 Μαΐου 1276 - 19 Μαΐου 1319) ήταν Γάλλος πρίγκιπας από την βασιλική οικογένεια των Καπετιδών, κόμης του Εβρέ. Έγινε ο γενάρχης του κλάδου του Εβρέ.

Βιογραφία
Ήταν γιος του βασιλιά της Γαλλίας Φιλίππου Γ΄ και της δεύτερης συζύγου του Μαρίας της Βραβάντης,Taylor, William Cooke, History of France and Normandy: from the earliest times to the year 1860, (J.B.Lippincott & Co., 1860), 501. μικρότερος ετεροθαλής αδελφός του βασιλιά της Γαλλίας Φιλίππου Δ΄ και του Καρόλου του Βαλουά, μεγαλύτερος αδελφός της Λευκής της Γαλλίας και της Μαργαρίτας της Γαλλίας δεύτερης συζύγου του βασιλιά της Αγγλίας Εδουάρδου Α΄.

Ο Λουδοβίκος είχε μια ήρεμη και στοχαστική προσωπικότητα, σε αντίθεση με τις ραδιουργίες του ετεροθαλούς αδελφού του Καρόλου κόμη του Βαλουά. Ήταν πολύ κοντά στον ανιψιό του βασιλιά της Γαλλίας Φίλιππο Ε΄ της Γαλλίας.

Οικογένεια

Νυμφεύτηκε τη Μαργαρίτα, κόρη του Φιλίππου κόμη του Αρτουά και μαζί της απέκτησε:

 Μαρία 1303-1335, παντρεύτηκε (1311) τον Ιωάννη Γ΄ δούκα της Βραβάντης.
 Κάρολος 1305-1336, κόμης του Ετάμπ.
 Φίλιππος Γ΄ 1306-1343, κόμης του Εβρέ. Νυμφεύτηκε την Ιωάννα Β΄ των Καπετιδών βασίλισσα της ΝαβάρραςEvreux, John Bell Henneman Jr., Medieval France:An Encyclopedia, Ed. William F. Kibler, (Routledge, 1995), 328..
 Μαργαρίτα 1307-1350, παντρεύτηκε τον Γουλιέλμο ΙΒ΄ κόμη του Ωβέρν. Είχαν:
 Ιωάννα Α΄ 1326-1360, κόμισσα του Ωβέρν & Μπουλόν. Παντρεύτηκε πρώτα τον Φίλιππο των Καπετιδών-Βουργουνδίας και μετά τον Ιωάννη Β΄ των Βαλουά βασιλιά της Γαλλίας.
 Ιωάννα 1310-1370, παντρεύτηκε τον Κάρολο Δ΄ των Καπετιδών βασιλιά της Γαλλίας.

Πρόγονοι

Παραπομπές

Πηγές

Taylor, William Cooke, History of France and Normandy: from the earliest times to the year 1860

Κατηγορία:Οίκος των Καπετιδών